Dan Roodt - Wikipedia
Suid-Afrikaanse skrywer en politieke aktivis
Daniël François Roodt (26 Mei 1957 - ) is 'n Afrikaanse skrywer en politieke aktivis.
Daniël François Roodt
Vegter vir Afrikaans
2 Inslag van sy oeuvre
Hy is in 1957 op Springs aan die Oos-Rand gebore. Hy slaag matriek aan die Hoër Seunskool Helpmekaar en studeer daarna Afrikaans, filosofie en staatsleer aan die Universiteit van die Witwatersrand waar hy uiteindelik in Afrikaanse letterkunde promoveer met die proefskrif "Ondermyning in die prosa van John Miles: 'n postmoderne lesing". In 1985 vlug hy en sy vrou Karin na Frankryk, in ’n poging om diensplig te ontduik. Hy woon agt jaar daar terwyl hy onder andere lesings bywoon van bekende Franse filosowe soos Jean-François Lyotard, Gilles Deleuze, Alain Badiou, Hélène Cixous, Jacques Rancière, Jacques Derrida en ander. Hy verwerf 'n D.E.A. (Diplôme des Études Approfondies) in Franse filosofie onder René Scherrer, 'n kollega van Gilles Deleuze.
Terug in Suid-Afrika vanaf 1992 lê hy hom op die finansiële markte toe en verhandel finansiële instrumente soos opsies en rentekoersruiltransaksies vir verskeie handelsbanke in Johannesburg. In 1999 bedank hy by Citibank en praktiseer aanvanklik as finansiële konsultant maar raak toenemend betrokke by die taalstryd rondom Afrikaans, asook die openbare debat rondom kultuur en politiek. In Februarie 2000 stig hy die Pro-Afrikaanse Aksiegroep (PRAAG) wat hom vir die Afrikaanse taal en 'n herlewing van Afrikanerpolitiek beywer.
Hy is in 2013 as die onderleier en woordvoerder van Front Nasionaal aangewys, wat aan die Suid-Afrikaanse algemene verkiesing van 2014 gaan deelneem.
Inslag van sy oeuvreWysig
As student reeds publiseer hy 'n satiriese digbundel en kort roman. Aanvanklik is sy werk anti-establishment en daag hy die konserwatiewe Afrikaanse letterkunde gemeenskap in die 1980's uit met werke soos Sonneskyn en Chevrolet en Kommas uit 'n boomzol. Hy word selfs saam met Ampie Coetzee deur die UWC-Robben Island Mayibuye Archives as 'n progressive Afrikaans writer beskryf. Van sy werk is dan ook deur die Apartheidregering verban. In die 1980's maak hy bydraes tot Stet en publiseer hy en Karin Konsentrasiekamp, met wie hy later getroud is, Taaldoos wat terstond deur die Apartheidregering verban word. Oor die afgelope paar jaar benewens 'n groot aantal artikels op die internet, koerante en tydskrifte, verskyn daar uit sy pen Om die Waarheidskommissie te vergeet (opstel), Moltrein (roman) en The Scourge of the ANC ('n politieke polemiek). Sy jonger werk staan krities teenoor wat hy as kulturele relativisme beskou, asook Afrikanisme en hy spreek hom teen transformasie en die ongelyke behandeling van minderheidsgroepe in Suid-Afrika uit. Sy uitsprake gee aanstoot onder vêr-linkse akademici en hy word onder meer van haatspraak en rassisme beskuldig. Die jonger werk het 'n kultuurkritiese inslag. Hy voer in Adapt and die aan dat swartes in Suid-Afrika, asook in die VSA, proporsioneel meer misdaad as blankes pleeg en spekuleer oor die moontlike oorsaak van sulke aggressie wat in die hoër testosteroonvlakke van swart mans teenoor blanke mans mag skuil.
Sy mees onlangse publikasie is Aweregs (politieke essays).
Dan Roodt skryf "Kommas uit 'n boomzol. 'n Anti-volksboek" wat in 1980 deur Pannevis Uitgewers gepubliseer is ISBN 0-620-04381-4. Op die agterblad verskyn 'n kort biografie van Dan Roodt wat die volgende se: "Danskaja Rozjoditiski ( Dan Roodt), in 1957 in Miensk (Sowjet-Unie) gebore. Verwerf reeds op twaalf jaar lidmaatskap van Jeugparty. Studeer aanvanklik aan Universiteit van Moskou, slaan oor na Kreoolse tale en ontwikkel so belangstelling in Afrikaans. Kom in 1977 na Suid-Afrika vir navorsing. Tans student aan Wits."
Sonneskyn en Chevrolet. Roman. Johannesburg: Taurus, 1980.
Kommas uit 'n boomzol. Gedigte. Johannesburg: Uitgewery Pannevis, 1980.
Twee sinne. Prosateks. Johannesburg: Taurus/Stetboek, 1985.
Om die Waarheidskommissie te vergeet. Opstel. Johannesburg: Praag, 2001.
Moltrein: roman. Johannesburg: Praag, 2004.
The Scourge of the ANC. Politieke opstelle. Johannesburg: Praag, 2005.
Die gelofte as logos. Rede. Johannesburg: Praag, 2005.
Aweregs. Politieke essays. Johannesburg: Praag, 2006.
Raiders of the Lost Empire: South Africa's 'English' identity. Johannesburg: Praag, 2014.
Jean-Philippe Toussaint, Die badkamer. Johannesburg: Praag, 2016.
Stephen Smith. Negrologie – waarom Afrika vergaan. Johannesburg: Praag, 2005.
Praag-webwerf waar 'n groot aantal van Dan Roodt se artikels te siene is
Praag-nuusblad waar Dan Roodt politieke kommentaar lewer
Dan Roodt — die mens agter die aktivis en Not a question of censorship, Litnet, artikels oor Dan Roodt
Dan Roodt se woernaal – webwerf waar Dan Roodt kommentaar publiseer
↑ UWC-Robben Island Mayibuye Archives ORAL HISTORY AND SOUND
↑ Encyclopædia Britannica – South Africa: Afrikaans literature
↑ Die Burger – Dan Roodt 'nie welkom by Woordfees'
↑ PRAAG – Adapt and die – South Africa's new motto
Ontsluit van "https://af.wikipedia.org/w/index.php?title=Dan_Roodt&oldid=2046130"